CELEX: 32018D0921(01)
Language: mt
Date: 2018-09-18 00:00:00
Title: Deċiżjoni tal-Kunsill tat-18 ta’ Settembru 2018 li taħtar id-Direttur Eżekuttiv tal-Uffiċċju tal-Proprjetà Intellettwali tal-Unjoni Ewropea

21.9.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 338/8
               
            
         DEĊIŻJONI TAL-KUNSILL
         tat-18 ta’ Settembru 2018
         li taħtar id-Direttur Eżekuttiv tal-Uffiċċju tal-Proprjetà Intellettwali tal-Unjoni Ewropea
         (2018/C 338/04)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) 2017/1001 tal-Parlament Ewropew u tal-Kunsill tal-14 ta’ Ġunju 2017 dwar it-trademark tal-Unjoni Ewropea (1) u b’mod partikolari l-Artikolu 158(2) tiegħu,
         Billi:
         Fit-8 ta’ Ġunju 2018, ġiet ippreżentata lill-Kunsill lista ta’ kandidati għall-kariga ta’ Direttur Eżekuttiv tal-Uffiċċju tal-Proprjetà Intellettwali tal-Unjoni Ewropea (‘l-Uffiċċju’) mill-Bord tat-Tmexxija tal-Uffiċċju,
         ADOTTA DIN ID-DEĊIŻJONI:
         
            Artikolu 1
            
               1.   Is-Sur Christian L.L.G. ARCHAMBEAU, li twieled f’Vielsalm (il-Belġju) fil-11 ta’ April 1960, huwa b’dan maħtur bħala d-Direttur Eżekuttiv tal-Uffiċċju tal-Proprjetà Intellettwali tal-Unjoni Ewropea (‘l-Uffiċċju’) għal mandat ta’ ħames snin.
            
            
               2.   Id-data li fiha jibda t-terminu ta’ ħames snin imsemmi fil-paragrafu 1 għandha tiġi ddeterminata mill-Bord tat-Tmexxija tal-Uffiċċju.
            
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-18 ta’ Settembru 2018.
            
               
                  Għall-Kunsill
               
               
                  Il-President
               
               G. BLÜMEL
            
         
         
            (1)  ĠU L 154, 16.6.2017, p. 1.